VS002154
Datum: 1998-04-03T02:00:00.000+02:00
datum_sodbe_i_stopnje: 2005-10-24T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe rok in ramenskega obroča in njihove posledice
fischer: srednje hudi primeri
odskodnina: 6.300.000,00 SIT
opombe: II Ips 822/2007 Reviziji tožeče stranke je bilo ugodeno tako, da je bil delež soodgovornosti tožnika znižan s 35 odstotkov na 20 odstotkov. V ostalem delu je bila revizija zavrnjena.

Opomba: Ugotovljena je bila sokrivda ponesrečenca v višini 20 odstotkov.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 25 do 30 let

Škodni dogodek

Poškodba na mizarskem rezkalnem stroju.

Poškodba

Poškodbena amputacija srednjega in dela bližnjega členka desnega kazalca in sredinca, raztrganina srednjega členka desnega prstanca in poškodbena amputacija končnega in srednjega členka desnega mezinca.

Telesne bolečine

1.500.000,00 SIT 2 dni je trpel hude bolečine, 2 do 3 tedne blage bolečine, 4 do 6 tednov pa še poredke in blage bolečine – te je povzročal neposreden mehanski pritisk na krne; težkega dela oziroma dvigovanja težkih bremen ne zmore, nanj vplivajo tudi tresljaji, mraz, slabo vreme in nizek zračni pritisk.

#### Hospitalizacija

4 dni, operacija z lokalno anestezijo.

#### Rehabilitacija

Rehabilitacija okončine

#### Nevšečnosti med zdravljenjem

Oškodovanec je desničar. Roka je bila imobilizirana, dobil je infuzijo in injekcije, jemal je protibolečinske tablete; po 4 dneh je bil prepeljan domov

Po nesreči je bil najprej prepeljan v ambulanto, od tam pa v drug kraj v bolnišnico; po hospitalizaciji je bil štirikrat prepeljan od doma v bolnišnico in nazaj zaradi pregledov pri kirurgu (čas kirurške obravnave je trajal 3 tedne), bil je na pregledu pri invalidski komisiji, 2x na RTG slikanju.

## Strah

500.000,00 SIT Primarni strah ob nesreči je bil velik in je trajal nekaj minut; sekundarni strah je bil vezan na skrb za izid zdravljenja in je trajal 3 tedne, preživljal pa je tudi strah v zvezi s pridobitno sposobnostjo in eksistenčno ogroženostjo v kasnejših letih.

## Zmanjšanje življenjske aktivnosti

3.500.000,00 SIT Zaradi amputacije je oslabljen prijem desne roke za ročaj delovnih predmetov, ki ni niti močan niti stabilen, funkcijo pincetnega prijema pa je prevzel prstanec (običajno kazalec, skupaj s palcem). Ima trajne anatomske, funkcionalne in estetske posledice, predvsem pa trajno zmanjšanje pridobitnih sposobnosti in zmanjšanje možnosti pri iskanju zaposlitve (prvotno zaposlitev je zaradi nesreče izgubil, v času sojenja na prvi stopnji pa je bil še vedno nezaposlen; dve kleti je opravljal javna dela).

#### Opis invalidnosti

Priznana mu je 12 odstotna invalidnost za kazalec, 9 odstotna invalidnost za sredinec, 4 odstotna invalidnost za mezinec.

## Skaženost

800.000,00 SIT Na treh prstih so ostali le krni, na hrbtišču četrtega prsta desnice pa je ostala nežna 2 cm brazgotina.

---

ZOR člen 200, 203